Posted by: Marinda Cloete | 2011/04/03
Almal praat van Vir. K. Wat mag ek eet. Gebruik warfarin.
Warfarien word voorgeskryf om te sorg dat ‘n pasiënte se bloed nie te veel stol nie. Vitamien K is ‘n vetoplosbare vitamien wat bloedstolling bevorder. Vitamien E, ‘n ander vetoplosbare vitamien, is ook by bloedstolling betrokke. Pasiënte wat warfarien neem, behoort dus geen vitamienaanvullings of kruiepreparate wat vitamine K en E bevat, te gebruik nie (kyk op die etikette). Jy sal ook die inname van groen blaargroente soos spinasie, kool, broccoli, marog en donkergroen blaarslaai moet vermy om oormatige inname van vitamine K te verhoed. Kekertjies is ook ryk aan vitamien K en moet vermy word. Die rykste bronne van vitamien E in die dieet is plantaardige olies (sonneblom, olyf, canola, ens) en margarien. Jy behoort nie meer as 3 teelepels plantaardige olie of margarien per dag te eet nie, totdat jy met die warfarienterapie klaar is nie. Koringkiem wat baie ryk is aan vitamien E, moet ook vermy word, totdat die dr die warfarienterapie staak.